ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΙΑΤΡΙΚΟ ΚΕΝΤΡΟ ΑΓΙΟΥ ΕΛΜΕΡ
ΠΡΑΣΙΝΑ ΑΛΟΓΑ
Ο ΧΟΡΣΜΑΝ ΠΕΘΑΙΝΕΙ
Ο ΚΑΒΑΛΑΡΗΣ ΧΟΡΣΜΑΝ ΤΟΥ ΣΙΝΕΜΑ ΠΕΘΑΙΝΕΙ
Ο ΜΠΟΤΖΑΚ ΧΟΡΣΜΑΝ ΔΕΝ ΠΕΘΑΝΕ
Ο ΜΠΟΤΖΑΚ ΣΕ ΔΙΚΗ ΤΟ ΑΛΟΓΟ ΣΚΟΝΤΑΨΕ
Ο ΜΠΟΤΖΑΚ ΜΕ ΚΟΨΟΜΠΟΤΖΙΑΣΕ!
ΤΡΟΜΟΚΡΑΤΗΜΕΝΟ ΑΓΟΡΙ
#ΤΟ ΚΟΨΟΜΠΟΤΖΙΑΣΜΕΝΟ ΑΓΟΡΙ ΣΑΡΩΝΕΙ ΤΗΝ ΑΜΕΡΙΚΗ!
ΠΟΛΛΑ ΑΣΤΕΙΑ ΜΕ ΚΑΜΗΛΟΠΑΡΔΑΛΗ
Ο ΧΟΡΣΜΑΝ ΣΤΗ ΦΥΛΑΚΗ ΓΙΑ 14 ΜΗΝΕΣ
Ο ΚΟΨΟΜΠΟΤΖΙΑΣΜΕΝΟΣ ΔΙΑΠΡΕΠΕΙ
ΤΕΣΟΥΚΕ
Ο ΜΠΟΤΖΑΚ ΣΚΟΤΩΝΕΙ
ΧΟΛΙΓΟΥ
Τίποτα δεν είναι εύκολο.
Αλλά δεν θα σας μιλούσα τώρα
αν δεν πίστευα ότι δεν είναι πολύ αργά για μας.
Λοιπόν, τι κάνουμε εδώ;
Δεν ξέρω για εσάς τους υπόλοιπους,
αλλά εγώ είμαι εδώ για να κάνω την καλύτερη παραγωγή της Έντα Γκάμπλερ
που έχει δει ποτέ αυτή η φυλακή υψίστης ασφαλείας!
Λοιπόν, πάμε στην είσοδο της κυρίας Έλβστεντ,
και να θυμάστε, αν είστε στη σκηνή, σας βλέπω, παίζετε έναν ρόλο,
έχετε γνώμη για την επιστροφή του Άιλερτ Λέβμποργκ.
Γαμώτο, πήγε κιόλας 10:30;
Παιδιά, πρέπει να φύγω,
αλλά θα έρθω αύριο και ξεκινάμε Δευτέρα.
Αν τα μάθετε απέξω ως τότε, θα ήταν φανταστικά.
Αφού προλαβαίνεις να φτιάξεις σουγιά
και να οργανώσεις ντου σε χαφιέδες,
προλαβαίνεις να μάθεις τις ατάκες.
Προτεραιότητες.
Να τος!
Ο πιο καταζητούμενος της Αμερικής είναι εδώ.
-Ευχαριστώ που ήρθες. -Οι ένορκοι σε βρίσκουν ένοχο
για το ότι είσαι πολύ πρώτος τύπος, σωστά;
Είσαι σαΐνι, να φύγουμε;
Σε καταδικάζω σε ισόβια... φιλία μαζί μου!
Αν δεν έχω άλλη επιλογή, προτιμώ τη φυλακή.
Ώστε σκόπευες να φορέσεις αυτό στον γάμο;
Το πήρες σοβαρά το "προαιρετικό" σχετικά με τη γραβάτα.
Αυτά φορούσα όταν μπήκα. Δεν ήξερα ότι θα πάω σε γάμο του χρόνου.
Γι' αυτό να βάζεις πάντα στη βαλίτσα ένα δεύτερο κοστούμι, μην τύχει κάτι.
-Γιατί μπήκες μέσα; -Επίσημα, για διάρρηξη,
αλλά μάλλον ήταν λιγάκι απ' όλα.
Μάλιστα, λιγάκι απ' όλα.
Σαν το αγαπημένο σου εστιατόριο με μικρά πιάτα
και περιστρεφόμενους δίσκους, σωστά;
-Παρντόν; -Έχεις αγαπημένο εστιατόριο
τέτοιας κατηγορίας;
Με περιστρεφόμενους δίσκους και μικρά πιάτα; Μακάρι να 'ξερα.
Μπότζακ, είναι τόσο σημαντικό που το λες αυτό.
Πεινάω λίγο. Πού μπορούμε να φάμε εδώ κοντά;
Στο Ελεφάινο!
Όχι; Πάμε στο φαστφουντάδικο;
Λοιπόν, περνάς πολύ χρόνο με τους δυο τους, σαν ζευγάρι;
Βλέπω την Κάρολιν σε εκδηλώσεις του "Ο μπαμπάς γιορτάζει".
Έμι, Χρυσές Σφαίρες, Βραβεία Κριτικών, Πίμποντι.
Βραβείο Νόμπελ Τηλεόρασης, ειδικά για το σόου μας.
Ο Τζούντα μένει σπίτι με τη Ρούθι.
Απίστευτο ότι παντρεύεται.
Νόμιζες πως θα ήσουν εσύ;
Πως δεν θα ήταν κανείς, γιατί χαράμισα τα καλύτερά της χρόνια.
Τα καλύτερά της είναι τώρα.
Την πάτησα, ούτε καν χαράμισα τα σωστά χρόνια.
Σοκαρίστηκα που με έβγαλε για λίγο.
-Πότε βγαίνεις κανονικά; -Σε λίγους μήνες.
Και τι θα κάνεις μετά; Μεγάλα σχέδια μετά το μεγάλο σπίτι;
Νέα εκδοχή του Μην πυροβολείτε τη γιαγιά μ' εσένα πρωταγωνιστή;
Βασικός μου στόχος τώρα είναι να μη χαλάσω το σαββατοκύριακο.
Δεν θα το χαλάσεις.
Σίγουρα θα βρω κάποιον τρόπο.
Θα μου βρεις άλλο κοστούμι;
Λες να είναι η Νταϊάν;
Όλοι θα είναι εκεί. Είναι το πάρτι της χρονιάς.
Έχω να μιλήσω στη Νταϊάν από τότε που...
-Κι εσύ; Τα έχεις με καμιά; -Έχω δουλειά στο σόου.
Οι γιορτές χρειάζονται μπαμπά!
Τι σόου είναι αυτό;
Εξάλλου, προσπαθώ πολύ να εστιάσω στον εαυτό μου τώρα.
Έκανα μια συνειδητοποίηση.
Μια μέρα στην ψυχανάλυση είπα
"Το πρόβλημά μου με τις γυναίκες είναι ταινία του Νόλαν;
Γιατί ναι, εμπλέκονται οι γυναίκες, αλλά δεν αφορά πραγματικά τις γυναίκες.
Αφορά εμένα".
-Πράγματι, αρκετά οξυδερκές. -Σκέφτηκα:
το μοτίβο αυτοκαταστροφής μου και οι άλυτοι κύκλοι συνεξάρτησης
μήπως είναι ο Τζιμ Κάρεϊ ως Μάσκα;
"Ας με σταματήσει κάποιος!"
Όλες σου οι συνειδητοποιήσεις έτσι διατυπώνονται;
Οι συνειδητοποιήσεις μου είναι ροκ μπάντα του '70;
Γιατί η απάντηση είναι Yes.
Τι κάνουμε εδώ; Εδώ θα γίνει ο γάμος;
-Πρέπει να κάνω μια σύντομη στάση. -Στο αστεροσκοπείο;
-Έχω συνέντευξη τύπου. -Με έφερες εδώ;
Ήταν στον δρόμο μας.
Όχι. Μα τι... Δεν θα μείνω εδώ.
Θα κάνω 15 λεπτά, το πολύ 20.
Σίγουρα όχι πάνω από δυόμισι ώρες.
Γεια χαρά σε όλους!
Με ξέρετε και με αγαπάτε όλοι ως τον μπαμπά που γιορτάζει.
Έπαιξα κι άλλους ρόλους: Λυπημένο Σκυλί, υποστηρικτής υδρορωγμάτωσης,
ανακαλυπτής όσων ξέρουν οι σταρ του Χόλιγου και του αν ξέρουν κάτι,
αλλά κάποιοι θα με θυμάστε ως διαβόητο Κλέφτη του "ΝΤ"!
ΧΟΛΙΓΟΥ
Για να γιορτάσουμε την επιτυχία του "Ο μπαμπάς γιορτάζει",
σκέφτηκα ότι είναι καιρός να δώσω κι εγώ ένα γιορτινό δώρο!
Είπα στην αγαπημένη μου εταιρεία πινακίδων
"Θέλω να δώσω σε όλη την πόλη το 'ΝΤ'!
'ΝΤ' από τον μπαμπά.
Από τον μπαμπά που γιορτάζει!"
Ζήτω!
Λοιπόν, πριν με κάνετε ντα-ντα,
ας αποχαιρετήσουμε για πάντα την εποχή του Χόλιγου,
και ας καλωσορίσουμε την εποχή του...
Χόλι... γουμπ;
Όχι, είπα "ΝΤ" από το "Ο μπαμπάς γιορτάζει".
Δεν εννοούσα "ΜΠ" όπως στη λέξη "Μπαμπάς".
Το θεώρησα αυτονόητο.
Πρέπει να κλείσω, αλλά όταν ξαναπάρω πινακίδα,
θα το σκεφτώ σοβαρά να απευθυνθώ σε άλλη εταιρία.
-Επόμενη στάση: γάμος! -Δεν είμαι έτοιμος. Πήγαινέ με στη φυλακή.
Τι; Έλα τώρα, Ντίλιγκερ, θα τα πας μια χαρά.
Δεν μπορώ να είμαι με κόσμο, δεν είμαι έτοιμος.
-Τι λες να συμβεί; -Δεν ξέρω! Ποτέ δεν ξέρω.
Ξέρω όμως ότι κάτι κακό θα συμβεί αν πάω στον γάμο.
Τι λες γι' αυτό; Πάμε στον γάμο
κι, αν θέλεις να φύγεις όταν φτάσουμε, θα φύγουμε.
-Ναι; -Ναι.
Αν μείνεις, θα μείνω μαζί σου. Στο πλευρό σου συνέχεια.
-Είσαι σίγουρος; -Βέβαια.
Είμαι δίπλα σου. Ό,τι κι αν γίνει.
Εκτός αν δω τη φίλη μου την Έρικα
και με αποσπάσει κάποια ελκυστική πλευρά του χαρακτήρα ή της όψης της,
όμως, Μπότζακ, πόσες πιθανότητες υπάρχουν...
ΤΟΥΑΛΕΤΑ
ΣΤΕΓΗ
-Μπότζακ! Ευτυχώς σε βρήκα! -Τι είναι;
Τα πυροτεχνήματα αρχίζουν σε δέκα λεπτά.
Δεν προλαβαίνω να εξηγήσω.
Πρέπει να πάμε στην παραλία για να ανέβω στους ώμους σου!
-Τι; Γιατί; -Μόλις είπα ότι δεν προλαβαίνω να εξηγήσω!
Πήγες φυλακή επειδή δεν ήξερες να ακούς;
-Έλα, πρέπει να πάμε! -Εντάξει.
Φοβερό! Αυτό ήταν σαν τρισδιάστατο!
Λοιπόν...
γιατί έπρεπε να έρθουμε εδώ;
Απλώς φαινόσουν πολύ ζορισμένος στο πάρτι.
-Σκέφτηκα ότι χρειαζόσουν να πάρεις αέρα. -Ευχαριστώ.
Και γιατί είσαι πάνω στους ώμους μου;
Για να βλέπω καλά τα πυροτεχνήματα.
Εντάξει, κατέβα. Ωραία.
Χαίρομαι που σε βλέπω.
Πώς βγήκες απ' τη φυλακή;
Έπεσε ένα ελικόπτερο στον τοίχο του κτιρίου
και βγήκες απλώς έξω;
Τι; Όχι. Ήρθα για τον γάμο. Θα επιστρέψω αύριο.
Φτου, να πάρει.
Όχι, καλά είναι. Νομίζω πως η ρουτίνα μού κάνει καλό.
-Τουλάχιστον δεν μπλέκω πουθενά. -Τουλάχιστον δεν μπλέκεις πουθενά!
Προσπαθώ να βάζω μικρούς στόχους.
Σε δυο μήνες θα σπάσω το ρεκόρ μου σε νηφαλιότητα.
-Καλό! -Ναι, οπότε αυτό...
είναι ένας στόχος, αλλά μετά... μετά απ' αυτό...
Μετά απ' αυτό θα ξανασπάσεις το ρεκόρ σου.
Κάθε μέρα θα κάνεις νέο ρεκόρ.
Βέβαια. Αλλά είναι εύκολα τώρα. Στη φυλακή.
Δεν χρειάζεται να κάνω επιλογές εγώ.
Με ανησυχεί τι θα γίνει όταν βγω.
-Κι αν ξανακυλήσω; -Μετά θα το ξανακόψεις.
Κάτσε να σου πω κάτι.
Ήμουν στο γραφείο προχτές
και χόρευα Χόκι Πόκι με κάτι συναδέλφους στη δουλειά
και πρόσεξα πως όλοι καταλαβαίνουν λάθος το τραγούδι.
Το Χόκι Πόκι;
Ναι, βάζουν υπερβολική έμφαση στο κομμάτι που λέει Χόκι Πόκι.
Μα αυτό είναι όλο το νόημα.
Όχι. Αυτό ακριβώς λέω.
-Το τραγούδι δεν λέει αυτό. -Εντάξει.
Και σκεφτόμουν τη μαμά μου, ξέρεις, τη σχέση μου με τη μαμά μου.
Είναι παράξενη. Ξέρεις, αμήχανη.
Νιώθω ότι δεν με καταλαβαίνει πραγματικά, αλλά προσπαθεί.
Πριν λίγα χρόνια,
δεν φανταζόμουν ότι θα είχα οποιαδήποτε σχέση μαζί της.
Ήμουν σίγουρος.
Τι άλλαξε;
Δεν ξέρω. Εγώ; Ή μήπως εκείνη;
Ή μήπως εμείς;
Αυτό λέω, λοιπόν. Είναι όπως λέει το τραγούδι.
"Κάνεις το Χόκι Πόκι και γυρίζεις απ' την άλλη".
Γυρίζεις απ' την άλλη. Αυτό είναι όλο το νόημα.
Δεν ξέρω αν οι στιχουργοί σκέφτηκαν τόσο
την υπαρξιακή σημασία των στίχων.
Απλώς κοίταξαν να τους παραγεμίσουν.
Το νόημα της τέχνης δεν είναι αυτό που της βάζουν,
αλλά αυτό που παίρνει το κοινό, σωστά;
-Αυτό είναι το νόημα της τέχνης; -Ίσως.
Ίσως η τέχνη να μη χρειάζεται νόημα. Ίσως γι' αυτό να λέγεται τέχνη.
Δεν καταλαβαίνω αν είσαι έξυπνος ή χαζός.
Ποτέ δεν το καταλαβαίνω.
Νομίζω πως το είχες για μια στιγμή και μετά το έχασες.
Καλά, λοιπόν! Ήταν ωραίο όσο κράτησε, σωστά;
Βέβαια. Ήταν ωραίο όσο κράτησε.
Καλούτσικο.
Κοίτα, να τος!
Θεέ μου, ήταν απίστευτος γάμος.
Αλήθεια; Δεν παραήταν
με τα πυροτεχνήματα, τους ακροβάτες
και την παρέλαση εξωτικών πτηνών;
Όχι, ήταν γαμώ τις υπερπαραγωγές.
Πώς σου φάνηκε που δολοφονήθηκε ο ιερέας
και ο Τζούντα έπρεπε να βρει ποια παράνυφη το έκανε;
Ίσως πολύ πρωτοποριακό για γάμο, αλλά ταίριαζε στο κλίμα.
Κι εγώ αυτό σκέφτηκα!
Να ζήσετε. Να ευχηθώ και στον Τζούντα. Πού είναι;
Νομίζω ότι εξετάζει κάτι συμβόλαια.
Ξεκινάμε ριμέικ με γυναίκες του Οι 12 ένορκοι.
Θα λέγεται "Οι 11 ένορκες".
-Όχι 12; -Πρέπει να αφήνεις περιθώριο για σίκουελ.
Ώστε ο γαμπρός δουλεύει στη δεξίωση του γάμου του;
Κάναμε τον αληθινό γάμο πριν από μια βδομάδα. Αυτός είναι για μπίζνες.
-Τι; -Κάλεσα τα μεγαλύτερα ταλέντα,
τους πήρα τα τηλέφωνα και τους έβαλα μαζί.
Λίγο ποτάκι, λίγη κουβέντα,
την άλλη μέρα τηλεφωνούν:
"Θα με φέρεις σε επαφή με την τάδε;"
-Και έγινα παραγωγός! -Πιάνει στ' αλήθεια;
Γεια, Τζένιφερ Τζέισον Λι! Έχεις γνωρίσει τον σκέτο Τζέισον Λι;
Είστε οι δύο αγαπημένοι μου Τζέισον Λι. Συζητήστε.
Προσβλήθηκα που δεν με ήθελες στον αληθινό γάμο,
αλλά κολακεύομαι που με κάλεσες στον γάμο για μπίζνες.
Πλάκα κάνεις; Ο "Καυλιάρης μονόκερος" σπάει ταμεία.
-Τι; -Όλο το Χόλιγουμπ
συζητάει την επιστροφή σου.
Όχι. Μήπως είπες "Χόλιγουμπ";
Αν η ταινία κάνει αυτό που πρέπει,
δεν θα σε κυνηγάει μόνο ο εισαγγελέας για να σε κλείσει.
Δεν ξέρω αν πρέπει να αναλάβω κάτι.
Ξεκίνησα πρόγραμμα θεάτρου στη φυλακή, κάνουμε Έντα Γκάμπλερ.
Δεν είναι και Στρίντμπεργκ, αλλά καλά περνάμε.
Σκέφτηκα πως, όταν βγω, μπορώ να δουλέψω εκεί εθελοντικά.
Ακούγεται απίθανο!
Ναι, αλλά...
Δεν περίμενα να έχω επιλογές.
Πριν έναν χρόνο, όλοι με μισούσαν.
Ο κόσμος ξεχνά γρήγορα.
Είναι το καλύτερο και το χειρότερο που έχουν.
Ίσως μπορώ να κάνω και τα δύο;
Μου άρεσε πολύ να διδάσκω.
Ίσως μπορώ να σκηνοθετήσω;
-Συγγνώμη που μίλησα. Δεν... -Κάτσε λίγο.
Ναι, δεν πρέπει να βιαστώ,
αλλά μια καλή ευκαιρία πρέπει να την αρπάξω, σωστά;
Ξέρουμε πόσο δύσκολα ξεκινάς σ' αυτή την πόλη.
Σκέψου το. Σίγουρα θα πάρεις σωστή απόφαση.
Τέλος πάντων, κάποια απόφαση.
-Θέλεις να χορέψουμε; -Ναι.
Τι;
Ξέρεις, είχα μια παράξενη ιδέα όταν έμαθα ότι παντρεύεσαι,
ότι θα έρθω εδώ και θα γίνει κάποια καταστροφή,
και ήξερα ότι είτε θα την προκαλούσα είτε, ίσως,
μόνο εγώ θα μπορούσα να τη διορθώσω.
Καταστροφή;
Όχι "καταστροφή" καταστροφή, καταστροφή τύπου κωμωδίας, κατάλαβες;
Ας πούμε ότι δεν θα σε έβρισκαν την ώρα του γάμου.
-Κανείς εκτός από σένα, ναι; -Ναι.
Θα σε έβρισκα σε κάποιο ξεχωριστό μέρος και θα έλεγα "Έλα, είναι ώρα να πάμε".
Κι εσύ θα έλεγες "Μα τι κάνω, Μπότζακ;"
Και μετά τι θα γινόταν, θα έφευγα μαζί σου;
Όχι, θα σε έπειθα να παντρευτείς
και αυτό θα συμβόλιζε πόσο πολύ είχα ωριμάσει,
αφού θα σε άφηνα να φύγεις.
Συγγνώμη που σε απογοήτευσα.
Όχι, χαίρομαι για σένα.
Απλώς... είναι καλύτερη ιστορία αν έχεις τρακ.
Είναι καλύτερη ιστορία για σένα. Εμένα μ' αρέσει πιο πολύ έτσι.
Μάλλον έχεις δίκιο.
Τι θα μου έλεγες;
Δεν ξέρω. Θα έλεγα
-"Έλα τώρα. Κάν' το". -Πω πω, φοβερό.
Όχι, όχι. Θα έλεγα... Εντάξει. Στάσου. Πες μου τι φοβάσαι.
Στο φανταστικό σενάριο που έβγαλες απ' τα μυαλό σου;
-Ναι. -Εντάξει.
Λοιπόν, μάλλον φοβάμαι μη χάσω κάποιο κομμάτι του εαυτού μου.
Φοβάμαι πως αν αφήσω κάποιον άλλο να με φροντίσει
δεν θα είμαι πια αληθινά εγώ.
Φοβάμαι μη βολευτώ υπερβολικά, ξέρεις, μη γίνω αδύναμη.
Φοβάμαι μήπως αυτό είναι ό,τι καλύτερο μου συνέβη ποτέ
και αν δεν με κάνει τόσο ευτυχισμένη όσο υποτίθεται ότι πρέπει,
αυτό θα σημαίνει ότι δεν έχω ελπίδα.
-Να πάρει η ευχή. -Τι;
Δεν ξέρω, είναι πολύ καλά επιχειρήματα.
-Πλάκα μου κάνεις; -Εντάξει, κοίτα.
Μπορεί να είναι αλήθεια, αλλά απ' την άλλη,
τι γίνεται αν σου αξίζει να είσαι ευτυχισμένη
κι αυτό είναι κάτι που θα σε κάνει ευτυχισμένη;
Μήπως να μην ανησυχείς για το αν θα είσαι ευτυχισμένη αργότερα
και να εστιάσεις στο αν είσαι ευτυχισμένη τώρα;
-Ώστε τόσο εύκολο είναι; -Όχι.
Είσαι εδώ επειδή κάποια στιγμή
η Πρίνσες Κάρολιν σκέφτηκε ότι είναι καλή ιδέα.
Νομίζω ότι πρέπει να την ακούσουμε.
Είναι η πιο έξυπνη γυναίκα που ξέρω.
Αυτό είναι αλήθεια. Είναι.
Τι λες, λοιπόν; Θα τον παντρευτείς;
Να σου πω, ήδη έχω το νυφικό.
Αλλά δεν χρειαζόταν να σου τα πω αυτά, έτσι;
Μάλλον όχι.
Αν αποφασίσω να γυρίσω στη δουλειά όταν βγω απ' τη φυλακή...
Δηλαδή, μάλλον δεν θα το κάνω, αν όμως το κάνω,
θα χρειαστώ κάποιον αντιπρόσωπο.
Κάποιον να με φροντίζει, να με βοηθά να παίρνω αποφάσεις,
να μην έχω μπελάδες...
Μπορώ να σου συστήσω κάποια εξαιρετικά άτομα.
Γεια.
-Σκέφτηκα ότι θα σε έβρισκα εδώ. -Προσπαθώ να το κόψω.
Ναι, φαίνεται να προσπαθείς πολύ.
Μην είσαι καθίκι.
Έχω καιρό να σε δω. Είσαι καλά;
Ναι, καλά είμαι.
-Δηλαδή, ξέρεις, καλά. -Φυσικά.
Δουλεύω μια σειρά μυθοπλασίας μεσαίας κατηγορίας.
Ποιος είμαι πια, ο Ρικ Ράιορνταν;
Ποιος είναι αυτός;
Ναι, καλή ερώτηση. Με τι ασχολείσαι εσύ;
Για να δούμε, άκουγα πολλά πόντκαστ,
πέρασα μια φάση Σουντόκου και...
-Α, ναι, είμαι φυλακή, οπότε... -Σωστά. Ακόμη;
Ναι, ακόμη. Έχω και μια καινούρια ταινία που βγήκε τώρα.
Ναι, με τον Βανς Βάγκονερ;
Ξέρω τι σκέφτεσαι, αλλά...
Δεν χρειάζεται να μου εξηγείς.
Ξέρω, νομίζεις ότι ξεπουλήθηκα,
αλλά δεν έβρεχαν και ευκαιρίες, οπότε...
-Δεν διαφωνώ. -Χάρη στον "Καυλιάρη Μονόκερο"...
Δεν σε βοηθώ να κάνεις αυτό που προσπαθείς να κάνεις.
Ήρθα απλώς να καπνίσω. Εσύ ήρθες εδώ.
-Για να σου μιλήσω. -Για τι; Τον "Καυλιάρη Μονόκερο";
Όχι, για... Δεν ξέρω.
Ήθελα μόνο να σου μιλήσω. Πεθύμησα να μιλήσουμε.
Μακάρι να είχα το κινητό μου.
Ναι, ξέρω τι εννοείς. Δεν ξέρω τι να κάνω τα χέρια μου.
Όχι, λέω μακάρι να το είχα
για να σου βάλω να ακούσεις το τελευταίο σου μήνυμα.
Το θυμόσουν ότι μου είχες αφήσει φωνητικό μήνυμα;
Νόμιζα ότι δεν έπινες. Μου είπες ότι δεν έπινες.
Τα πράγματα ήταν καλά στη ζωή μου και σκεφτόμουν το μέλλον
και ξυπνάω ένα πρωί και ακούω αυτό το μήνυμα.
Κοίτα, δεν ήμουν...
Ήσουν χαρούμενος στο μήνυμα. Ακουγόσουν χαρούμενος.
Ή ελαφρά κυνικός ή μηδενιστικός
ή όπως περιγράφεις αυτό που νιώθεις και μοιάζει με ό,τι οι άλλοι λένε χαρά.
-Συγγνώμη. -Προφανώς ήσουν μεθυσμένος
και μιλούσες για κολύμπι. "Πάω για κολύμπι", είπες.
"Αφού τίποτα δεν μετράει, κανείς δεν νοιάζεται,
-ας πάω για κολύμπι". -Συγγνώμη.
"Πάρε με αν δεν θέλεις να κολυμπήσω.
Αλλιώς, θα υποθέσω ότι δεν νοιάζεσαι".
Νόμιζα ότι πέθανες.
Για επτά ώρες δεν βρήκα κανέναν
και νόμιζα ότι πέθανες
και ότι έφταιγα που σε άφησα, που ένιωθα καλά, που δεν ανησυχούσα.
Όταν έφυγα για το Σικάγο, μου υποσχέθηκες ότι θα είσαι καλά,
αλλά εγώ σε έβαλα να μου το υποσχεθείς.
-Ήμουν εγωίστρια που σε πίστεψα; -Όχι.
Γιατί εμένα; Ήξερες ότι ήμουν στο Σικάγο.
Δεν ξέρω. Ήμουν μεθυσμένος και μαστουρωμένος.
Και... ήθελα να σου μιλήσω.
Όταν έμαθα ότι δεν είχες πεθάνει, θύμωσα.
Ανακουφίστηκα, αλλά θύμωσα κιόλας, που σου είχα δώσει τέτοια δύναμη πάνω μου.
Σου ήμουν θυμωμένη για πάρα πολύ καιρό.
Μου είσαι ακόμα θυμωμένη;
Όχι. Δεν ξέρω. Με το να είμαι θυμωμένη μαζί σου,
-τι καλό έβγαλα; -Συγγνώμη.
Μακάρι να ήμουν αυτή που νόμιζες,
-που θα σε έσωζε. -Δεν ήταν δουλειά σου.
Τότε γιατί πάντα με έκανες να νιώθω σαν να ήταν;
Δεν ξέρω, ίσως είναι δουλειά όλων να σώζουν ο ένας τον άλλο.
Δεν ξέρω.
Τέλος πάντων, χαίρομαι που είσαι ζωντανός.
Κι εγώ.
Είσαι ακόμη στο Σικάγο, λοιπόν, ή...
Όταν έλαβα εκείνο το μήνυμα,
το αγόρι που τα είχαμε ήθελε να πάω στο Χιούστον να μείνω μαζί του.
Κι εγώ ήθελα να πάω μαζί του.
Αλλά όταν τηλεφώνησες, τρόμαξα.
-Ωχ, όχι. -Δεν εμπιστευόμουν τον εαυτό μου.
Ένιωθα ευτυχία και δεν το εμπιστευόμουν. Έτσι έμεινα στο Σικάγο.
Προσπαθήσαμε να έχουμε σχέση από απόσταση, αλλά ήταν δύσκολο.
Τελικά σκέφτηκα "Αυτό είναι ηλίθιο".
Και λοιπόν, τι έγινε, τον χώρισες;
Όχι. Πήγα στο Χιούστον.
Για να είσαι με το αγόρι σου;
Ναι. Συν ότι χειμώνα στο Σικάγο ξεπαγιάζεις,
δεν ξέρω γιατί έχτισαν πόλη εκεί. Γι' αυτό το έκαψε η αγελάδα.
Τη νιώθω. Είμαι με την αγελάδα.
Αλλά το αγόρι που είχες τότε, δεν είναι πια το αγόρι σου τώρα;
Δεν είναι.
-Φοβερό. -Ναι.
Πώς έμαθες να εμπιστεύεσαι; Την ευτυχία;
Δεν το έμαθα. Αλλά εμπιστεύομαι εκείνον.
Δύσκολα σε φαντάζομαι στο Χιούστον.
Τώρα είμαι τελείως διαφορετική.
-Είσαι; -Δεν είμαι;
Έτσι; Φοράω λιγότερα μπουφάν, χαμογελάω περισσότερο.
Καμιά φορά θυμάμαι τα χρόνια μου στο ΛΑ και λέω "Ποια ήταν εκείνη";
Επιστρέφει καμιά φορά, εκείνη η Νταϊάν;
Καμιά φορά. Την ένιωσα όταν γύρισα στο Λος Άντζελες.
Τη νιώθω και τώρα που σου μιλάω.
Αλλά δεν είναι εσύ;
Δηλαδή, όλες είναι εγώ.
Πολύ θα ήθελα να πω "Όχι, έφυγε για πάντα".
Αλλά είχα τρομοκρατηθεί στη σκέψη να έρθω πάλι εδώ για τον γάμο.
-Να δω τον κ. Πινατμπάτερ. Εσένα. -Τι νόμιζες ότι θα γίνει;
Δεν ξέρω, ότι θα τα παίξω, θ' αρχίσω να αμφισβητώ τα πάντα,
θα τα διαλύσω όλα.
Μα δεν συνέβη αυτό, σωστά;
Όχι. Δεν συνέβη.
Αλλά μήπως ένα μέρος σου ήλπιζε λιγάκι να συμβεί;
Σου λείπει ποτέ το μπάχαλο;
Όχι, η σωστή λέξη δεν είναι "λείπει".
Σίγουρα δεν είναι λύπη.
Χαίρομαι που έζησα στο Λος Άντζελες, αλλά δεν το νοσταλγώ.
Χαίρομαι που γνώρισα τον κύριο Πινατμπάτερ,
-παρότι δεν είναι πια στη ζωή μου. -Μπα;
Νομίζω ότι κάποιοι σε βοηθούν να γίνεις το άτομο που τελικά είσαι
και μπορείς να νιώθεις ευγνωμοσύνη
έστω κι αν δεν ήταν γραφτό να μείνουν στη ζωή σου για πάντα.
Χαίρομαι που γνώρισα κι εσένα.
"Γνώρισες";
Πλάκα δεν θα είχε
αν απόψε ήταν η τελευταία φορά που μιλούσαμε;
-Τέλος πάντων... -Πρέπει να σου πω...
Όχι. Δεν μου οφείλεις τίποτα.
Όχι, έχω ανάγκη να σου το πω: σ' ευχαριστώ.
Και όλα θα πάνε καλά.
Και συγγνώμη.
Και σ' ευχαριστώ.
-Στάσου. -Γιατί;
Ξέρω. Μπορώ όμως να σου πω μια αστεία ιστορία;
Βέβαια.
Αλλά καλά θα κάνει να είναι πολύ αστεία.
Δεν θα σου πω ψέματα, είναι λιγάκι αστεία μόνο.
Βραδιά σινεμά στη φυλακή, εντάξει;
Ψηφίζουμε τι ταινίες θέλουμε να δούμε.
Αλλά φυσικά είναι στημένο,
γιατί η αγαπημένη του Μπιγκ Άντι είναι Η πέτρα του σκανδάλου
και βάζει τους δικούς του να την ψηφίζουν κάθε φορά
και κάθε βδομάδα βλέπουμε Πέτρα του σκανδάλου.
Ποιανού αγαπημένη ταινία είναι Η πέτρα του σκανδάλου;
Δηλαδή, ναι, καλή είναι...
-Μα κάθε βδομάδα; -Αυτό λέω!
Μια μέρα λέω "Αν δω τον Λουκ Γουίλσον να μαθαίνει στην Πάρκερ
πώς να είναι ο εαυτός της άλλη μια φορά, θα μου στρίψει”.
Δεν καταλαβαίνω, υποχρεωτικό είναι;
-Όχι. -Τότε γιατί δεν φεύγεις απλώς;
Μα τι λες; Υποστηρίζω την τέχνη.
Καλά, συγγνώμη.
Όμως, ξέρω κάποιον εθελοντή στη βιβλιοθήκη
όπου φυλάνε τα DVD, οπότε κάνω συμφωνία μαζί του.
"Θα σου δώσω το ζελέ μου για έναν μήνα αν χαθεί Η πέτρα του σκανδάλου".
Νιώθω ότι τελειώνει άσχημα.
Φτάνει η βραδιά σινεμά, καιρός για Χριστούγεννα ξανά,
αλλά το DVD έχει χαθεί, τι θα κάνουμε;
Ο Μπιγκ Άντι ταράζεται, οι δικοί του είναι στην τσίτα
κι εγώ λέω "Παιδιά!
Να δούμε Το γλυκό στο τέλος αυτή τη φορά;
Αλλαγή ρυθμού. Με την Πατρίσια Κλάρκσον..."
Και;
-Εξέγερση στη φυλακή. -Σκατά, αλήθεια;
Όχι. Χειρότερα. Ο Μπιγκ Άντι λατρεύει Το γλυκό στο τέλος
και το βλέπουμε κάθε βδομάδα.
Όπως έστρωσες κοιμήθηκες αυτήν τη φορά.
Η ιστορία της ζωής μου.
Λυπάμαι, ακούγεται απαίσιο.
Τι να κάνεις; Η ζωή είναι χάλια και μετά πεθαίνεις, ναι;
Καμιά φορά.
Καμιά φορά η ζωή είναι χάλια και συνεχίζεις να ζεις.
Ναι.
Αλλά είναι ωραία βραδιά, έτσι;
Ναι.
Ωραία είναι τώρα.
Υποτιτλισμός: Τατιάνα Ραπακούλια